અમદાવાદ: શહેરના જુદા જુદા વિસ્તારમાં અગાઉ બનેલા સંખ્યાબંધ ગુનામાં સંડોવાયેલા અને નાસતા ફરતા ત્રણ રીઢા ઘરફોડ ચોરને ક્રાઇમ બ્રાન્ચે ઝડપી લઇ સઘન પૂછપરછ શરૂ કરી છે. પ્રાપ્ત માહિતી અનુસાર ક્રાઇમ બ્રાન્ચના સ્ટાફે પેટ્રોલિંગ દરમિયાન મોડી રાત્રે ભવન્સ કોલેેજ પાસેથી આરોપી પંકજ કિશન સોલંકી (રહે. શંકર ભુવન છાપરા, શાહપુર) અને પ્રભાત ગીરીશભાઈ દાતણિયાને ઝડપી લઇ તેની જડતી કરતાં આ બંને શખ્સો પાસેથી એક લેપટોપ, સેમસંગ કંપનીનું ડીવીડી પ્લેયર, બેટરી ચાર્જર, સ્ટીલના વાસણો, ઇમિટેશન જ્વેલરી અને સોનાનાં ઘરેણાં મળી આવ્યા હતા.